Cuneiform Tablet Kt 92/k 209 (AKT 5 8)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-ku-bi-im a-na-aḫ-ì-lí ú PUZUR₄-a-šùr a-na a-na-aḫ-ì-lí qí-bi-ma um-ma ku-li-a-ma 1.3333300000000001 ma-na ú ṣí-ba-tí-šu KÙ.BABBAR a-na a-bu-ša-lim DUMU en-na-sú-in ḫa-bu-lá-tí-ma na-áš-pé-er-tum ša a-šùr-DU₁₀ i-li-kam-ma a-na 1 ma-na KÙ.BABBAR a-wa-at-kà i-gi₅-mì-ir KÙ.BABBAR šu-a-tí-i a-na-ku a-pu-ul a-ḫa-ma 0.33333 ma-na KÙ.BABBAR ba-áb DINGIR a-na a-bi₄-ni ta-dí-i iš-té-ni-iš ša 1.3333300000000001 ma-na KÙ.BABBAR ṭup-pá-kà al-pu-ut na-áš-pé-er-tám ša ku-nu-ki-a ša 1 ma-na KÙ.BABBAR tù-kà-a-al ú ša-ni-tám ša 0.33333 ma-na KÙ.BABBAR tù-kà-a-al táq-bi₄-a-am um-ma a-ta-ma a-li-ik-ma ṭup-pá-am ša ku-nu-uk a-šùr-DU₁₀ li-qí-a-am ṭup-pá-am ša ku-nu-uk a-šùr-DU₁₀ al-qé-a-ku ša a-bu-šu ú šu-ut a-na ku-a-tí ú me-er-i-e-kà lá i-tù-ru-ni a-ḫi a-ta 1.3333300000000001 ma-na KÙ.BABBAR ku-nu-uk-ma a-na PUZUR₄-a-šùr pí-qí-id-ma lu-ub-lam ṭup-pá-am ša ku-nu-uk a-šùr-DU₁₀ ú ṭup-pá-am ša 1.3333300000000001 ma-na KÙ.BABBAR ša ku-nu-ki-kà šu-up-ra-ma a-na ša ki-ma ku-a-tí lá-dí-in ú ší-ta na-áš-pé-ra-tí-a ša ku-nu-ki-a ša tù-kà-lu lu-šé-ru-nim-ma li-mu-ta a-ḫi a-ta KÙ.BABBAR iš-tù MU 2 ŠÈ ta-be-e-el ú ṣú-ḫa-re-e-a a-na ṣé-ri-kà áš-pu-ra-ma KÙ.BABBAR ú-lá tù-šé-bi₄-lam ú 6 GÍN KÙ.BABBAR gám-ra-am iš-ku-nu-nim a-ḫi a-ta KÙ.BABBAR šé-bi₄-lam ú 6 GÍN KÙ.BABBAR ga-ma-ar-šu a-na PUZUR₄-a-šùr dí-in i-li-bi₄-i-kà li-ib-ší ša gi₅-mì-li